	Таванът се подпира от гигантски базалтови пилони, които се издигат на шеметна височина в сумрака. Чувстваш, че се намираш под самите основи на крепостта Калюджън и мисълта за магьосничеството, необходимо за обуздаване на ненаситния вулкан, спира дъха ти. Тук-там от цепнатини на скалния таван се стичат струйки зловонна течност. Това са отвърстията на отходните канали на крепостта и когато някоя от тези струйки попадне във вулканичните огньове, те избухват във враждебна зелена светлина.